ශ්‍රී ලංකා ක්‍රිකට් ලකුණු සටහන්කරුවන්ගේ සංගමයේ සභාපති ලෙස චමින්ද ද සිල්වා හා ලේකම් ලෙස ජගත් ප්‍රේමචන්ද්‍ර යන මහත්වරු නිතරගයෙන් පත්වෙති.කොළඹ ලුම්බිණි විදුහලේ ආදි ශිෂ්‍යයකු වන චමින්ද ද සිල්වා මහතා 'ක්‍රික් ඉන්ෆෝ' ආයතනයේ ශ්‍රී ලංකා දත්ත කළමනාකරු ලෙස කටයුතු කරන අතර අම්බලන්ගොඩ ශ්‍රී දේවානන්ද විදුහලේ ශිෂ්‍යයකු වන ජගත් ප්‍රේමචන්ද්‍ර මහතා ශ්‍රී ලංකා පොලිස් ක්‍රිකට් පිලේ නිල ලකුණු සටහන්කරු වේ.ක්‍රීඩා විද්‍යායතන ශ්‍රවණාගාරයේ පැවැති මේ නිලවරණයේ දී භාණ්ඩාගාරික ලෙස අනුර රත්නායක මහතා පත්විය.ක්‍රිකට් ලකුණු සටහන්කරුවන්ගේ සංගම‍යේ නිලධාරී මණ්ඩලය මෙසේය.සභාපති - චමින්ද ද සිල්වා, (ක්‍රික් ඉන්ෆෝ), ප්‍රධාන ලේකම් - ජගත් ප්‍රේමචන්ද්‍ර (පොලිස් ක්‍රි.ස.), භාණ්ඩාගාරික – අනුර රත්නායක (ශ්‍රී ලංකා ක්‍රිකට්), තරග පැවැරුම් ලේකම් - සංජය ජයසිංහ (පානදුර ක්‍රි.ස.), උපසභාපතිවරු - තුෂාර කුරේ (සා.තෝමස් වි.), ඒ.ෆ්‍රැන්කි (නිදහස්), උපලේකම් හා උප තරග පැවැරැම් ලේකම් - හේමන්ත ආරියවික්‍රම (කලුතර න.ක්‍රි.ස.), උප භාණ්ඩාගාරික – චානක ක්‍රිෂාන්ත (බ්ලූම්ෆීල්ඩ් ), කමිටු සාමාජිකයන් - නන්දලාල් මානික්කගේ (සී.සී.සී.), චාමර ද සිල්වා (වරාය), චාමර පෙරේරා (ක්‍රික්.එච්.කියූ), උදේශ් පීරිස් (බදුරඑලිය), රංජිත් සේනාරත්න (කැන්ඩි යූත්), ගණන් පරික්ෂක – අශෝක චන්ද්‍රසේකර (ශ්‍රී ලංකා ක්‍රිකට්)